2186 - Ekonomski fakultet Sveučilišta u Rijeci

**Obrazloženje posebnog dijela izmjene i dopune financijskog plana za 2025. godinu**

**Sažetak djelokruga rada proračunskog korisnika**

Ekonomski fakultet u Rijeci osnovan je sredinom 1961. godine u sastavu Sveučilišta u Zagrebu. Izvođenje nastave na Fakultetu počinje 1.studenog 1961. godine. Osnivanjem Sveučilišta u Rijeci 1973. godine Fakultet postaje autonomna sastavnica Sveučilišta u Rijeci. Visoka kvaliteta znanstvenog, nastavnog i obrazovnog procesa rezultat je otvorenosti znanstveno-nastavnih djelatnika svjetskoj znanosti, usmjerenosti razvoju novih ekonomskih znanja, orijentiranosti poslovnoj praksi te umreženosti s uspješnim domaćim i međunarodnim stručnjacima i znanstvenicima.

Financijsko poslovanje Fakulteta odvija se kroz program 3705 – Visoko obrazovanje.

U trenutku pisanja ovog obrazloženja, osoblje Ekonomskog fakulteta čine 128 zaposlenika, od čega je 37 zaposlenika u administraciji, 83 su nastavno osoblje i 8 istraživača.

MISIJA

 U međunarodnom okruženju razvijamo poduzetnički orijentirane i društveno odgovorne menadžere te doprinosimo razvoju znanosti.

 VIZIJA

Kontinuiranim razvojem Fakultet će biti prepoznat kao društveno odgovorna i poželjna visokoobrazovna ustanova i partner zajednici u stvaranju održivog društva.

**Zakonske i druge pravne osnove**

**Uputa za izradu prijedloga državnog proračuna Republike Hrvatske za razdoblje 2025. - 2027.** (Narodne novine, br. 144/21

**Odluka o programskom financiranju javnih visokih učilišta u Republici Hrvatskoj** u akademskim godinama 2018./2019., 2019./2020., 2020./2021. i 2021./2022. (Narodne novine, broj 87/2018.)

**Zakon o znanosti i visokom obrazovanju** NN br. 123/03,198/03,105/04,174/04,02/07,46/07,45/09,63/11, 94/13, 139/13,101/14,6 0/15 i 131/17;

**Zakon o ustanovama NN** 76/93, 29/97, 47/99, 35/08 i 127/19;

**Zakon o proračunu** (NN, br. 87/08, 136/12, 15/15,144/21)

**Zakon o osiguravanju kvalitete u znanosti i visokom obrazovanju,** Narodne novine, br. 45/09.

**Uredba o nazivima radnih mjesta i koeficijentima složenosti poslova u javnim službama**(NN25/13,72/13,151/13,9/14,40/14,51/14,77/14,83/14,87/14,120/14,147/1,151/14,11/15,32/15,38/15,60/15,83/15,112/15,122/15,10/17,39/17,40/17,74/17,122/17,9/18,57/18,59/19,79/19 i 119/19).

**Kolektivni ugovor za znanost i visoko obrazovanje** (NN 09/19), (NN 56/2022).

**Pravilnik o polugodišnjem i godišnjem izvještaju o izvršenju proračuna i financijskog plana (NN 85/2024.)**

**Opis aktivnosti**

Redovna djelatnost Sveučilišta u Rijeci A621002- opći prihodi i primici (11) – financiranje plaća za redovan rad, naknade za prijevoz, sistematske preglede, materijalna prava zaposlenika i naknade za nezapošljavanje invalida planirano sukladno Uputama Ministarstva financija i Ministarstva znanosti i ostvaruju se preko računa državne riznice.

|  |  |  |  |
| --- | --- | --- | --- |
| Šifra aktivnosti | Izvršenje 2024. | Plan 2025. | Izvršenje 01.01.-30.06.2025. |
| A621002 | 4.157.826,70 | 4.602.846 | 2.264.762,85 |

Programsko financiranje javnih visokih učilišta A622122 - opći prihodi i primici (11) - prihodi iz Programskog financiranja javnih visokih učilišta ostvareni su temeljem Ugovora o programskom financiranju znanstvene, nastavne i umjetničke djelatnosti. Ugovorom su definirane dvije vrste financiranja: temeljno financiranje javnih visokih učilišta koje se temelji na broju redovnih studenata te dodatno financiranje koje se temelji na rezultatima odnosno postizanju dogovorenih ciljeva.

|  |  |  |  |
| --- | --- | --- | --- |
| Šifra aktivnosti | Izvršenje 2024. | Plan 2025. | Izvršenje 01.01.-30.06.2025. |
| A622122 | 230.222,76 | 389.411 | 158.978,34 |

# EU projekti Sveučilišta u Rijeci A679072 – izvori – Pomoći EU (51), Ostale pomoći i darovnice (52), i Donacije (61). Ova aktivnost odnosi se na projekte financirane iz EU fondova. Na Ekonomskom fakultetu u Rijeci se, u sklopu ove aktivnosti, provode projekti: CROSS-REIS, AI4GOV,The International Summer School “International Environment and European Integration“, "Embracing rapid application development skills opportunity as a catalyst for employability and innovation“ (RAD), Social impact menager (SIM), ECOUNITY - Ecology Awareness of Sustainable Green Development: Collaboration of Universities and Local Actors i EkonInfoChecker - Uspostava novog, neovisnog provjeravatelja informacija na Ekonomskom fakultetu u Rijeci I CFO Evolution Hub.Također, Interreg projekti evidentirani pod ovom aktivnošću su: Capacity Building of BLUE Economy Stakeholders to Effectively use CROWDFUNDING (BLUE CROWDFUNDING) i SMITour (Smart Industrial Tourism in the Mediteranean), BLUE RECHARGE- Blue credits for water aquifers recharge and sustainability, CRESCO Adria - Climate RESiliEnt COastal planning in Adriatic i ECOFOODCYCLE - Reducing Food Waste and its Environmental Footprint through Sustainable.

|  |  |  |  |
| --- | --- | --- | --- |
| Šifra aktivnosti | Izvršenje 2024. | Plan 2025. | Izvršenje 01.01.-30.06.2025. |
| A679072 | 332.786,54 | 531.207 | 360.414,60 |

Redovna djelatnost Sveučilišta u Rijeci (iz evidencijskih prihoda) A679089 – izvori - Vlastiti prihodi (31), Ostali prihodi za posebne namjene (43), Ostale pomoći i darovnice (52), i Donacije (61). Ova aktivnost provodi se svake godine u okviru koje se planiraju rashodi i izdaci koji se izvršavaju iz vlastitih i namjenskih izvora. Rashodi se podmiruju iz prihoda od školarina studenata, neostvarenih ECTS-a, dijela upisnina, materijalnih troškova studenata, osiguranja studenata, izdavanja potvrda, vlastitih prihoda ostvarenih na tržištu (prodaja proizvoda i usluga) i prijenosa Sveučilišta za specifične profile institucije, potpore te od prijenosa iz drugih proračuna (sufinanciranje projekata). Planirana je prema dosadašnjem ostvarenju, planovima o budućim upisnim kvotama, visini školarine te procjeni budućih komercijalnih projekata (izrada studija, elaborata), pokretanju cjeloživotnih obrazovanja, radionica i sl.

|  |  |  |  |
| --- | --- | --- | --- |
| Šifra aktivnosti | Izvršenje 2024. | Plan 2025. | Izvršenje 01.01.-30.06.2025. |
| A679089 | 1.466.692,61 | 1.318.973 | 605.971,81 |

**IZVJEŠTAJ O POSTIGNUTIM CILJEVIMA TEMELJENIM NA POKAZATELJIMA USPJEŠNOSTI U PRETHODNIM GODINAMA**

Pokazatelji rezultata za visoka učilišta:

* Broj studenata koji su u prethodnoj akademskoj godini stekli minimalno 55 ECTS bodova (uspješnost studiranja) **(724)**
* Broj radova objavljenih u časopisima uvedenim u bazi Web of Science za STEM područja znanosti **(6)**
* Broj radova objavljenih u časopisima uvedenim u bazu Web of Science **(30)** i bazu SCOPUS **(31)** za društveno, humanističko i interdisciplinarno područje znanosti i umjetnosti (objavljenih tijekom jedne godine)
* Omjer broja završenih studenata u akademskoj godini i broja studenata upisanih u prvu godinu te akademske godine **(0,53 )**

Održati povoljan omjer broja studenata po nastavniku

|  |  |  |  |  |  |  |
| --- | --- | --- | --- | --- | --- | --- |
| Cilj | Pokazatelj | Ciljna vrijednost | Izvor podataka | Ostvarena vrijednost 2023. | Ostvarena vrijednost 2024. | Ostvarena vrijednost  2025. |
| Održati kvalitetu uvjeta poučavanja | Omjer nastavnika i studenata | < 30:1 | Satnice održane nastave | 25:1 | 27:1 | 27:1 |

Povećati broj obranjenih doktorata

|  |  |  |  |  |  |  |
| --- | --- | --- | --- | --- | --- | --- |
| Cilj | Pokazatelj | Polazna vrijednost | Izvor  podataka | Ostvarenavrijednost 2023. | Ostvarenavrijednost 2024. | Ostvarenavrijednost.2025. |
| Osnažiti doktorsku edukaciju | Broj obranjenihdoktorata | 5 | Referada za poslijediplomske studije | 4 | 6 | 8 |

Povećati broj nastavnika – aktivnih mentora i komentora u doktoratu

|  |  |  |  |  |  |  |
| --- | --- | --- | --- | --- | --- | --- |
| Cilj | Pokazatelj | Polazna vrijednost | Izvor podataka | Ostvarena vrijednost 2023. | Ostvarena vrijednost 2024. | Ostvarena vrijednost 2025. |
| Aktivni mentor je svaki nastavnik koji ima sklopljen ugovor o istraživanju i superviziji s doktorandom | Broj nastavnika koji su aktivni mentori | 28 | Referada za poslijediplomske studije | 32 | 30 | 34 |

Održan je povoljan omjer broja studenata po nastavniku, tj. <27:1.

U 2025. godini obranjeno je 8 doktorata, a 34 nastavnika su aktivni mentori. Ovi ciljevi postavljeni su i za daljnje praćenje uspješnosti za 2026. godinu.

Rijeka, 10. prosinca 2025. godine

Dekan:

Prof.dr.sc.Saša Drezgić