2186 - Ekonomski fakultet Sveučilišta u Rijeci

Ivana Filipovića 4

51000 Rijeka

**OBRAZLOŽENJE OPĆEG DIJELA IZMJENA I DOPUNA FINANCIJSKOG PLANA ZA 2025. GODINU**

**PRIHODI I PRIMICI**

Ukupno planirani prihodi poslovanja za :

2025. godinu iznose 7.170.261 eura,

2026. godinu iznose 6.126.138 eura i za

2027. godinu iznose 6.063.967 eura.

Plan prihoda prema izvoru financiranja:

|  |  |  |  |
| --- | --- | --- | --- |
| Izvor | 2025 | 2026 | 2027 |
| 11 | 4.976.337 | 4.651.350 | 4.672.900 |
| 12 | 0 | 0 | 0 |
| 31 | 66.673 | 44.835 | 44.835 |
| 43 | 1.298.832 | 1.298.832 | 1.298.832 |
| 51 | 567.544 | 89.600 | 44.800 |
| 52 | 230.316 | 41.521 | 2.600 |
| 581 | 17.078 | 0 | 0 |
| 61 | 13.481 | 0 | 0 |
|  |
|  |

Planirani prihodi izvora 11 iz nadležnog proračuna za financiranje redovne djelanosti služe za pokriće rashoda plaća, prijevoza, MPZ, sistematskih pregleda i naknade za nezapošljavanje invalida. Prihodi iz programskih ugovora služe za pokriće rashoda nastalih iz obavljanja djelatnosti utvrđene Zakonom o visokom obrazovanju i znanstvenoj djelatnosti i ostvarivanja posebnih ciljeva i razvoja.

Izvor 31 obuhvaća prihode koji proizlaze iz pružanja usluga/obavljanja poslova koje mogu obavljati i drugi subjekti izvan općeg proračuna (fizičke i pravne osobe na tržištu koje nisu proračunski korisnici) i koji ne štete ostvarivanju osnovne misije niti narušavaju ugled, neovisnost i dostojanstvo visokog učilišta odnosno znanstvenog instituta kao što su: izrade stručnih elaborata i ekspertiza, davanje u zakup ili najam prostora i provođenje edukacija, seminara, tečajeva, konferencija, stručnih ispita, usavršavanja i osposobljavanja.

Izvor 43 čine prihodi koji proizlaze iz obavljanja osnovne djelatnosti te s njome povezanih djelatnosti i to: školarine studenata i druge naknade polaznika obrazovnih programa (doktorski, specijalistički, …).

Izvor 51 odnosi se na uplate za EU projekte:

|  |
| --- |
| CRESCO Adria, |
| ECOUNITY Erasmus +, |
| AI4GOV Accelerate, |
| Erasmus+ Modules (SS) Jean Monnet, |
| Projekt SIM (social, impact, manager), |
| CRESCO Adria, |
| SMITour i |
| CROSS-REIS. |

Na izvoru 52 planirani su prijenosi između proračunskih korisnika prema dostavljenim potvrdama, a odnose se na projekte EkonInfoChecker - Uspostava novog, neovisnog provjeravatelja informacija na Ekonomskom fakultetu u Rijeci, projekt HRZZ voditeljice doc. dr. sc. Ane Bobinac i Erasmus+ projekt WeCollab.

**RASHODI I IZDACI**

Ukupno planirani rashodi poslovanja za :

2025. godinu iznose 6.843.595 eura,

2026. godinu iznose 4.651.350 eura i za

2027. godinu iznose 4.672.900 eura.

Najznačajniji rashodi poslovanja:

1. Rashodi za plaće po godinama za :

2025. godinu iznose 4.486.523 eura,

2026. godinu iznose 4.216.161 eura i

2027. godinu iznose 4.237.242 eura.

1. Rashodi za materijal i energiju u najveće dijelu se sastoje od rashoda za opskrbu električnom energijom. Ukupni rashodi za stavku 3223 iznosi po godinama za:

2025. godinu 41.654 eura,

2026. godinu 41.654 eura i

2027. godinu 41.654 eura.

3. Intelektualne i osobne usluge – bilježe značajne planirane rashode u iznosima za:

2025. godinu 164.158 eura,

2026. godinu 25.000 eura

2027. godinu 25.000 eura.

Ukupno planirani rashodi za nefinancijsku imovinu za :

2025. godinu iznose 106.744 eura,

2026. godinu iznose 4.500 eura i za

2027. godinu iznose 4.500 eura.

Planirani rashodi za nefinancijsku imovinu odnose se na nabavu računala i računalne opreme, telefona i ostalih komunikacijskih uređaja te knjiga.

**PRIJENOS SREDSTAVA IZ PRETHODNE I U SLJEDEĆU GODINU**

Donos na izvoru 31 (85.000) odnosi se na neutrošena sredstva proizašla iz pružanja usluga/obavljanja poslova koje mogu obavljati i drugi subjekti izvan općeg proračuna, kao što su program usavršavanja iz područja javne nabave, kotizacije za konferencije u organizaciji Fakulteta i komercijalnih projekata.

Donos na izvoru 43 (283.623 eura) odnosi se na neutrošena novčana sredstva po uplatama školarina za preddiplomski i diplomski studij, Poslijediplomski doktorski studij i Poslijediplomskim specijalistički studij koja se prenose u sljedeća razdoblja za pokriće budućih rashoda potrebnih za dovršenje studija. Utrošak sredstava raspoređuju voditelji studija.

Donos za izvor 51 (24.000 eura) za financiranje planiranih aktivnosti prema planu pojedinih EU projekata.

Donos za izvor 52 (178.906 eura) najvećim dijelom će se utrošiti za prijenose partnerima na Erasmus projektima te za planirane aktivnosti istih.

**UKUPNE I DOSPJELE OBVEZE**

|  |  |  |
| --- | --- | --- |
|  | Stanje obveza na dan 31.12.2024. | Stanje obveza na dan 30.09.2025. |
| Ukupne obveze | 539.683,02 | 165.302,95 |
| Dospjele obveze | 0,00 | 0,00 |

Rijeka, 10. prosinca 2025.

Dekan:

Prof.dr.sc. Saša Drezgić