OBRAZLOŽENJE DOPUNA I IZMJENA FINANCIJSKOGA PLANA ZA 2025. GODINU

1. UVOD

Filozofski fakultet u Rijeci svoje početke temelji u 1953. godini kada je kao visokoškolska ustanova djelovao pod nazivom Viša stručna pedagoška škola, te u pedagoškim akademijama i to u Rijeci (1960.) Puli (1961.) i Gospiću (1963.). Razvoj se nastavlja prerastanjem Više stručne pedagoške škole u Visoku industrijsko-pedagošku školu (1962.), potom u Fakultet industrijske pedagogije (1972.). Udruživanjem četiriju nastavničkih ustanova: Fakulteta industrijske pedagogije i triju pedagoških akademija — iz Rijeke, Pule i Gospića 1977. nastaje Pedagoški fakultet. Pedagoški je fakultet uz studije humanističkog i društvenog područja baštinio studijske grupe svojih prethodnih sastavnica poput studija fizike, matematike, politehnike, praktične nastave, razredne nastave, predškolskoga odgoja te likovnih umjetnosti. Povijesni razvoj nastavlja se preimenovanjem u Filozofski fakultet u Rijeci (27. veljače 1998.) i kvalitativnim pomacima u visokoškolskom obrazovanju uz povećanje broja studijskih grupa na dodiplomskoj razini i razvoju poslijediplomskih studija u području društvenih i humanističkih znanosti. Postupno se iz Filozofskog fakulteta izdvajaju studiji predškolskoga odgoja i razredne nastava te nastaje Visoka učiteljska škola (1998), izdvajanjem Odsjeka za likovnu kulturu nastaje jezgra današnje Akademije primijenjenih umjetnosti, potom se izdvajaju studiji matematike, fizike i informatike te 2007./2008. Senat Sveučilišta u Rijeci donosi Odluku o osnivanju Sveučilišnih odjela za matematiku, informatiku i fiziku te se dotadašnji odsjeci Fakulteta (Odsjek za fiziku, Odsjek za matematiku i Odsjek za informatiku) izdvajaju u zasebne ustrojbene jedinice Sveučilišta u Rijeci. Procesom izdvajanja pojedinih studijskih grupa Filozofski fakultet postaje sastavnica Sveučilišta u Rijeci na kojoj su obrazuju studenti humanističkog i društvenog usmjerenja bez koje je nezamislivo postojanje modernoga sveučilišta. Akademske godine 2005./06. na Fakultetu se započelo s novim sveučilišnim preddiplomskim, diplomskim i poslijediplomskim studijima prilagođenima načelima Bolonjske deklaracije (uvođenje triju ciklusa studiranja zasnovanih na ECTS bodovnom sustavu), te se danas u ovom obliku izvode svi studijski programi Fakulteta.

# DJELOKRUG RADA

Djelokrug rada Filozofskoga fakulteta u Rijeci su visoko obrazovanje te znanstvena I stručna djelatnost, koje predstavljaju djelatnosti od posebnog interesa za Republiku Hrvatsku i sastavni su dio međunarodnog, a posebno europskog visokoobrazovnog prostora (European Higher Education Area - EHEA).

* visoko obrazovanje ostvaruje se ustrojavanjem i izvođenjem sveučilišnih studija kao preddiplomsko, diplomsko i poslijediplomsko obrazovanje u znanstvenim područjima društvenih i humanističkih znanosti
* znanstvenom djelatnošću obuhvaćeno je znanstveno, umjetničko i razvojno istraživanje, ostvarivanje znanstvenih programa i stručni rad, a posebno:

izrada znanstveno istraživačkih, stručnih i razvojnih projekata, znanstveno istraživačkih studija; elaborata i vještačenja

* Pored navedenog Fakultet u manjem opsegu može obavljati i druge djelatnosti ako služe osnovnoj djelatnosti i pridonose potpunijem iskorištavanju prostornih i kadrovskih kapaciteta poput: poslova nakladničke, izdavačke, knjižnične, arhivske i informatičke djelatnosti za potrebe nastave, znanstvenog, istraživačkog i stručnog rada te pružanje usluga svojih prostornih kapaciteta drugim pravnim i fizičkim osobama.

Strategijom razvoja Filozofskoga fakulteta u Rijeci potiče se kvalitetno i učinkovito obrazovanje, studentska mobilnost, djelovanje u zajednici, a studenti su u središtu obrazovnoga procesa. Studijski programi temelje se na ishodima učenja. Osnivanjem alumni kluba i nuđenjem programa cjeloživotnoga obrazovanja i poslijediplomskih studija brine se o nastavku obrazovanja naših studenata kao i njihovoj zapošljivosti. Publiciranjem i diseminacijom rezultata znanstvenoga rada, poticanjem mobilnosti nastavnika, međunarodne suradnje i projektne aktivnosti promiče se znanstvenoistraživačku izvrsnost i važnost naših znanstvenih disciplina.

Pokretanjem novih studija i osuvremenjivanjem postojećih, usklađivanjem s Hrvatskim kvalifikacijskim okvirom, uz praćenje interesa i potreba studenata i tržišta rada, želja je pridonositi razvoju društva temeljenoga na znanju. Razvijanjem kvalitetnih znanstvenoistraživačkih projekata, povećavanjem broja i kvalitete postojećih doktorskih studija želimo biti prepoznatljivi u području humanističkih i društvenih znanosti.

3. PLANIRANA SREDSTVA - IZVORI

Planirani ukupni prihodi i primici za 2025. iznose 11.549.505 EUR i to iz izvora: državnog proračuna (izvor 11) 9.944.534 EUR, vlastitih prihoda (izvor 31) 50.000 EUR, prihoda za posebne namjene (izvor 43) 330.000 EUR, ostale pomoći (izvor 52) 541.699 EUR i tekuće pomoći od institucija i tijela EU (izvor 51) 591.000 EUR te Mehanizma za oporavak i otpornost (izvor 581) 92.272 EUR

Planirani ukupni rashodi i izdaci za 2025. iznose 11.303.929 EUR i to iz izvora: državnog proračuna (izvor 11) 9.944.534 EUR, vlastitih prihoda (izvor 31) 49.825 EUR, prihoda za posebne namjene (izvor 43) 319.620 EUR, ostale pomoći (izvor 52) 532.033 EUR i tekuće pomoći od institucija i tijela EU (izvor 51) 365.645 EUR te Mehanizma za oporavak i otpornost (izvor 581) 92.272 EUR.

A621002 Redovna djelatnost Sveučilišta u Rijeci

Zakonske i druge pravne osnove:

* Zakon o visokom obrazovanju i znanstvenoj djelatnosti
* Kolektivni ugovor za znanost i visoko obrazovanje
* Strategija razvoja Filozofskoga fakulteta u Rijeci 2021. - 2025.

|  |  |  |  |  |
| --- | --- | --- | --- | --- |
|  | Izvršenje 2024. | Plan 2025. | Rebalans 2025. | Indeks 2025./2024. |
| A621002 Redovna djelatnost  Sveučilišta u Rijeci | 8.465.795 | 8.787.626 | 9.442.565 | 112 |

Ova aktivnost/ projekt sastoji se od sljedećih elemenata/ podaktivnosti

1. Financiranja rashoda za plaće
2. Financiranja materijalnih prava zaposlenih
3. Financiranje naknade poslodavaca radi nezapošljavanja invalida

Izračun financijskog plana: temeljem limita dodijeljenih od Sveučilišta u Rijeci

A622122 Programsko financiranje javnih visokih učilišta

Zakonske i druge pravne osnove:

* Zakon o visokom obrazovanju i znanstvenoj djelatnosti
* Zakon o osiguravanje kvalitete u znanosti i visokom obrazovanju
* Ugovor o programskom financiranju Sveučilišta u Rijeci
* Strategija razvoja Filozofskoga fakulteta u rijeci 2021. – 2025.

|  |  |  |  |  |
| --- | --- | --- | --- | --- |
|  | Izvršenje 2024. | Plan 2025. | Rebalans 2025. | Indeks 2025./2024. |
| A622122 Programsko financiranje javnih visokih učilišta | 687.494 | 439.080 | 540.806 | 79 |

Ova aktivnost provodi se sukladno novom Programskom ugovoru zaključenom u svibnju 2019.g,

U razdoblju provedbe programskih ugovora očekuje se ostvarenje sljedećeg: sustavni razvoj i osuvremenjivanje studijskih programa na preddiplomskoj, diplomskoj i poslijediplomskoj razini. sa zamjetnom razinom znanstvene aktivnosti u području humanističkih i društvenih znanosti, a sve u skladu s realizacijom utvrđenih ciljeva programskog financiranja:

* Relevantnost u odnosu na sadašnje i buduće potrebe tržišta rada te razvoja gospodarstva i društva
* Izvrsnost znanstvenog i umjetničkog rada
* Znanost, umjetnost i visoko obrazovanje kao pokretači promjena u društvu i gospodarstvu

|  |  |  |  |  |  |
| --- | --- | --- | --- | --- | --- |
| CILJ | POKAZATELJ | Početna vrijednost | Ciljana vrijednost 2023. | Ciljana vrijednost 2024. | Ciljana vrijednost 2025. |
| Povećati broj obranjenih doktorskih disertacija | broj obranjenih doktorskih disertacija | 7 | 8 | 9 | 10 |
| osigurati sredstva za sufinanciranje znanstvenoistraživačkih projekata | ukupan iznos sredstava utrošen namjenski za financiranje istraživačkih projekata | 100.000 | 110.000 | 121.000 | 133.100 |
| povećati broj objavljenih radova po istraživaču broj objavljenih radova (SCOPUS) | broj objavljenih znanstvenih radova u međunarodnim, stranim ili s njima izjednačenim domaćim publikacijama | 86 | 90 | 92 | 94 |

A621038 Programi vježbaonica visokih učilišta

Zakonske i druge pravne osnove

* Zakon o visokom obrazovanju i znanstvenoj djelatnosti
* Zakon o osiguranju kvalitete u znanosti i visokom obrazovanju
* Izvedbeni nastavni planovi i programi

|  |  |  |  |  |
| --- | --- | --- | --- | --- |
|  | Izvršenje 2024. | Plan 2025. | Rebalans 2025. | Indeks 2025./2024. |
| A621038 Programi vježbaonica visokih učilišta | 43.749 | 41.093 | 52.392 | 120 |

Ova aktivnost provodi se svake godine.

Izračun financijskog plana:

Sredstva za rad vježbaonica planirana sukladno limitima Sveučilišta u Rijeci.

A621183 Stipendije i školarine za doktorski studij

|  |  |  |  |  |
| --- | --- | --- | --- | --- |
|  | Izvršenje 2024. | Plan 2025. | Rebalans 2025. | Indeks 2025./2024. |
| A621183  Stipendije i školarine za doktorski studij | 0 | 0 | 1.043 |  |

Izračun financijskog plana:

Sredstva planirana sukladno limitima Sveučilišta u Rijeci.

A679089 Redovna djelatnost Sveučilišta u Rijeci (iz evidencijskih prihoda)

Zakonske i druge pravne osnove

* Zakon o visokom obrazovanju i znanstvenoj djelatnosti

Kolektivni ugovor za znanost i visoko obrazovanje

* Zakon o studentskom zboru i drugim studentskim organizacijama
* Strategija razvoja Filozofskoga fakulteta u Rijeci 2021.-2025.

|  |  |  |  |  |
| --- | --- | --- | --- | --- |
|  | Izvršenje 2024. | Plan 2025. | Rebalans 2025. | Indeks 2025./2024. |
| A679089 Redovna djelatnost  Sveučilišta u Rijeci (iz evidencijskih prihoda) | 945.717 | 542.982 | 901.178 | 95 |

Ova aktivnost provodi se svake godine.

Izračun financijskog plana:

Vlastitim prihodima pokrivaju se troškovi plaća za izvođenje cjeloživotnih programa kao i poslijediplomskih studija, te tiskanje knjiga i naknade autorima.

Prihodima za posebne namjene pokrivaju se troškovi plaća i naknada zaposlenih, te nabave robe, materijala i usluga za obavljanje temeljne djelatnosti.

Prihodima iz ostalih pomoći planiraju se pokriti troškovi stručnog osposobljavanja, vanjskih suradnika i ostalih usluga prema uvjetima iz ugovora dobivenih potpora.

A679072 EU projekti Sveučilišta u Rijeci (iz evidencijskih prihoda)

Zakonske i druge pravne osnove

* Zakon o visokom obrazovanju i znanstvenoj djelatnosti 
* Plan razvoja istraživačke i inovacijske infrastrukture u Republici Hrvatskoj, (01 . travanj 2014.)
* Strategija poticanja inovacija Republike Hrvatske 2014.-2020., (17. prosinac 2014.) Erasmus međuinstitucijiski sporazumi
* Sporazum o partnerstvu između Republike Hrvatske i Europske komisije za korištenje

ESF za rast i radna mjesta u razdoblju 2014. – 2020. (listopad 2014.)

|  |  |  |  |  |
| --- | --- | --- | --- | --- |
|  | Izvršenje 2024. | Plan 2025. | Rebalans 2025. | Indeks 2025./2024. |
| A679072  EU projekti  Sveučilišta u Rijeci (iz evidencijskih prihoda | 363.628 | 385.100 | 365.945 | 101 |

Rashodi na ovoj aktivnosti odnose se na projekt REVENANT -ukupno se planira u 2025. potrošiti navedeni iznos od čega najveći dio na plaće glavnog istraživača i ostalih zaposlenih na projektu te na rashode za službena putovanja i opremu.