**Sveučilište u Rijeci**

**Pomorski fakultet**

**OIB 76722145702**

**RKP 22568**

**Obrazloženje Općeg dijela izmjena i dopuna financijskog plana**

**za 2025. godinu**

**PRIHODI I PRIMICI**

Izmjenama i dopunama ukupni prihodi za 2025. godinu planirani su u iznosu od 8.182.998 EUR što je 22,36% više u odnosu na izvorni plan.

Na povećanje planiranih prihoda najviše je utjecalo povećanje prihoda iz državnog proračuna za financiranje rashoda za zaposlene, te povećanje prihoda od programskih ugovora sukladno dostavljenim limitima od Sveučilišta u Rijeci. Također, više se planiralo za sredstva EU pomoći za nove projekte i projekte u tijeku sukladno izvršenim doznakama sredstava.

U 2025. godini planirano je ostvarenje prihoda u iznosu 5.132.179 EUR iz izvora opći prihodi i primici, 652.642 EUR iz izvora vlastiti prihodi, 831.900 EUR iz izvora ostali prihodi za posebne namjene, 1.210.000 EUR iz izvora pomoći EU, 140.000 EUR iz izvora ostale pomoći i darovnice, 85.927 EUR iz izvora mehanizma za oporavak i otpornost, 130.000 EUR iz izvora donacije i 350 EUR iz izvora prodaja ili zamjena nefinancijske imovine.

Najvažnija skupina prihoda po visini planiranih iznosa su prihodi iz općeg izvora financiranja odnosno državnog proračuna za financiranje rashoda za zaposlene i materijalnih troškova iz sredstava programskih ugovora, ovaj izvor prihoda čini više od 62% ukupnih prihoda.

Sljedeća skupina značajnih prihoda su vlastiti prihodi ostvareni na tržištu i prihodi za posebne namjene čiji je ukupan udio 20% u ukupnim prihodima.

**RASHODI I IZDACI**

Ukupni rashodi za 2025. godinu izmjenama i dopunama financijskog plana planirani su u iznosu od 7.979.843 EUR što je 16,01% više u odnosu na izvorni plan.

Najveći rashodi odnose na rashode za zaposlene koji u 2025. godini iznose 5.603.904 EUR, te materijalni rashodi u iznosu od 1.566.946 EUR.

U 2025. godini planirano je izvršenje rashoda u iznosu 5.132.179 EUR iz izvora opći prihodi i primici, 765.817 EUR iz izvora vlastiti prihodi, 805.669 EUR iz izvora ostali prihodi za posebne namjene, 904.632 EUR iz izvora pomoći EU, 120.118 EUR iz izvora ostale pomoći i darovnice, 65.950 EUR iz izvora mehanizma za oporavak i otpornost, 185.128 EUR iz izvora donacije i 350 EUR iz izvora prodaja ili zamjena nefinancijske imovine.

**PRIJENOS SREDSTAVA IZ PRETHODNE I U SLJEDEĆU GODINU**

Neutrošena sredstva iz vlastitih i namjenskih izvora financiranja iz prethodne godine prenose se u sljedeću. Fakultet je predvidio da će na kraju 2025. godine ostati neutrošenih 1.098.960 EUR koji se prenose u 2026. godinu.

S obzirom na planirane rashode i izdatke u razdoblju 2025. – 2027. , Fakultet neće utrošiti sva sredstva koja će ostvariti u tom razdoblju u okviru vlastiti i namjenskih izvora financiranja, stoga je planom za 2025. godinu i projekcijama za 2026. i 2027. godinu predviđen prijenos neutrošenih sredstava u sljedeće godine.

Prijenos sredstava iz prethodne u sljedeću godinu, po izvorima u izgleda kako slijedi:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  | | | | | | | |
| 11 | 31 | 43 | 51 | 52 | 581 | 61 | Ukupno |
| Donos |  | 231.605 | 76.676 | 422.346 | 105.649 |  | 59.529 | 895.805 |
| Odnos |  | -118.430 | -102.907 | -727.714 | -125.531 | -19.977 | -4.401 | -1.098.960 |

**UKUPNE I DOSPJELE OBVEZE**

Stanje ukupnih nedospjelih obveza na dan 31. prosinca 2024. iznosi 603.659 eura. Najveći dio nedospjelih obveza odnosi se na plaću za prosinac koja je isplaćena u siječnju 2025.

Stanje ukupnih nedospjelih obveza na dan 30. lipnja 2025. iznosilo je 429.941 eura od čega se najveći dio odnosio na obveze za isplatu plaće za lipanj 2025. koja je bila isplaćena u srpnju 2025.

Stanje ukupnih i dospjelih obveza na dan 31. prosinca prethodne godine i na dan 30. lipnja tekuće godine izgleda kako slijedi:

|  |  |  |
| --- | --- | --- |
|  | Stanje obveza na dan 31.12.2024. | Stanje obveza na dan 30.06.2025. |
| Ukupne obveze | 603.659 | 429.941 |
| Dospjele obveze | 740 | 391 |

U Rijeci, 9. prosinca 2025. Dekanica:

prof. dr. sc. Ana Perić Hadžić