**Sveučilište u Rijeci**

**Pomorski fakultet**

**Studentska ulica 2**

**Rijeka**

**OIB 76722145702**

**RKP 22568**

**Obrazloženje Izmjena i dopuna posebnog dijela** **financijskog plana za 2025. godinu**

**Sažetak djelokruga rada**

Pomorski fakultet u Rijeci je javno visoko učilište u sastavu Sveučilišta u Rijeci koji ustrojava i izvodi sveučilišne studije, znanstveni i stručni rad u području pomorskog prometa i u srodnim poljima, te je najstarija visokoškolska i znanstveno-istraživačka ustanova u pomorstvu u Republici Hrvatskoj. Tijekom 2001. godine Ministarstvo znanosti i tehnologije Republike Hrvatske donijelo je odluku da se Odjel za pomorstvo Sveučilišta u Rijeci i Visoka pomorska škola u Rijeci integriraju u jedinstvenu ustanovu, Pomorski fakultet Sveučilišta u Rijeci. Fakultet je pravna osoba sa statusom javne ustanove.

Na Fakultetu se izvode prijediplomski i diplomski sveučilišni studiji smjerovi: Nautika i tehnologija pomorskog prometa, Brodostrojarstvo, Elektroničke i informatičke tehnologije u pomorstvu, Promet i mobilnost i Logistika i menadžment u pomorstvu i prometu, kao i poslijediplomski studij Pomorstvo.

Značajna djelatnost koju Fakultet kontinuirano razvija i usavršava jesu programi izobrazbe odnosno programi stalnog stručnog usavršavanja pomoraca radi stjecanja odgovarajućih svjedodžbi o osposobljenosti u skladu s međunarodnim konvencijama. Izobrazba pomoraca održava se kroz programe odobrene rješenjima od Ministarstva pomorstva, prometa i infrastrukture, te programe izobrazbe odobrene od Sveučilišta u Rijeci – Odluka o usvajanju programa cjeloživotnog učenja Pomorskog fakulteta Rijeka - Posebni program obrazovanja nautičkog i brodostrojarskog smjera.

Fakultet kontinuirano razvija i suradnju s gospodarstvom i aktivno sudjelovanje u razvoju pomorskog gospodarstva izradom strateških i ostalih stručnih projekata, te izvorno potiče znanstveni i istraživački rad usmjeren ka primjeni suvremenih znanstvenih dostignuća u pomorstvu u okviru potreba pomorskog gospodarstva radi ostvarivanja veće gospodarske uspješnosti.

Izmjene i dopune financijskog plana za 2025. godinu iznose 8.182.988 EUR i veći je za 22,36% u odnosu na izvorni financijski plan.

**A621002 Redovna djelatnost Sveučilišta u Rijeci**

Zakonske i druge pravne osnove

* *Zakon o plaćama u državnoj službi i javnim službama*
* *Uredba o nazivima radnih mjesta, uvjetima za raspored i koeficijentima za obračun plaće u javnim službama*
* *Zakon o visokom obrazovanju i znanstvenoj djelatnosti*
* *Temeljni kolektivni ugovor za zaposlenike u javnim službama*

|  |  |  |  |
| --- | --- | --- | --- |
|  | Plan 2025. | Rebalans 2025. | Indeks |
| A621002 | 4.134.371 | 4.493.659 | 108,69 |

U okviru ove aktivnosti osiguravaju se sredstva za pokriće troškova plaća i ostalih rashoda zaposlenih na teret državnog proračuna (jubilarne nagrade, otpremnine, pomoći i slično), troškova prijevoza, sistematskih pregleda, te planira naknada za nezapošljavanje invalida. Troškovi se odnose na 106 zaposlenika Fakulteta.

Za izračun financijskog plana ove aktivnosti koristili su se limiti koje dostavlja Sveučilište u Rijeci, a temeljem planiranog broja zaposlenih u 2025. godini x iznos prosječne mjesečne plaće x 12 mjeseci.

**A622122 Programsko financiranje javnih visokih učilišta - Sveučilište u Rijeci**

Zakonske i druge pravne osnove

* *Zakon o visokom obrazovanju i znanstvenoj djelatnosti*
* *Uredba o programskom financiranju javnih i visokih učilišta i javnih znanstvenih instituta u Republici Hrvatskoj*

Sredstva programskog financiranja planiraju se za 2025. u iznosu od 449.022 EUR, limite za planiranje sredstava programskog financiranja dostavilo je Sveučilište u Rijeci.

|  |  |  |  |
| --- | --- | --- | --- |
|  | Plan 2025. | Rebalans 2025. | Indeks |
| A622122 | 330.076 | 449.022 | 149,66 |

Troškovi koje podmirujemo s ove aktivnosti odnose se na troškove kao što su troškovi energije, komunalnih usluga, usluga čišćenja, pošte, prijevoza, uredskog materijala, službenih putovanja, osiguranja osoba i stvari, troškovi tekućega održavanja, zakupa prostora, nabava opreme za učionice i znanstveno-istraživački rad, financiranje vanjske suradnje i nastavak UNIRI znanstvenih potpora za financiranje specifičnih troškova znanstveno-istraživačkog rada.

Dio sredstava u ovoj aktivnosti od akademske godine 2025./2026. godine raspoređen je sukladno sklopljenom novom programskom ugovoru i odnosi se na razvojnu komponentu koja služi za ostvarivanje razvojnih aktivnosti definiranih u strukturi aktivnosti, pokazatelja i ciljeva dok izvedbena komponenta koja nije vezana za NPOO projekte obuhvaća financiranje izvedbenih aktivnosti.

Drugi dio izvedbene komponente sastoji se od rashoda predviđenih za financiranje 14 (četrnaest) NPOO projekata sukladno njihovom planu implementacije za koje je planirano 37.759 eura, dok je ostatak raspoređen u petogodišnjem razdoblju implementacije projekata.

|  |  |  |  |
| --- | --- | --- | --- |
|  | Plan 2025. | Rebalans 2025. | Indeks |
| A622122-NPOO 581 | - | 37.759 | - |

Nastavno su prikazani institucijski ciljevi i rezultati koji su predviđeni Programskim ugovorom u predstojećem planskom razdoblju programskog financiranja.

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost za 2025. | Ciljana vrijednost za 2026. | Ciljana vrijednost za 2027. |
|  |  |  |  |  |  |  |  |
| Broj studenata | Udio dolaznih međunarodnih studenata (dolazna mobilnost studenata) | student | 15 | Isvu baza podataka | 20 | 22 | 25 |
| Broj znanstvenih autorskih knjiga s međunarodnom recenzijom | Povećanje broja znanstvenih autorskih knjiga s međunarodnom recenzijom | znanstvena autorska knjiga s međunarodnom recenzijom  (podatak za 2023) | 1 | Crosbi | 1 | 2 | 2 |
| Broj studenata koji su u prethodnoj akademskoj godini stekli minimalno 55 ECTS bodova | Uspješnost studiranja | Broj studenata | 300 | ISVU baza podataka | 300 | 320 | 340 |
| Broj radova objavljenih u časopisima uvedenim u  -bazi Web of Science za STEM područja znanosti,  - broj radova objavljenih u časopisima uvedenim u bazu Web of Science i bazu SCOPUS za društveno, humanističko i interdisciplinarno područje znanosti i umjetnosti (objavljenih tijekom jedne godine) | Znanstvena produktivnost | Broj radova  (podaci za 2023) | 30  65 | *Web of Science*  *(*[*https://bit.ly/2Iuj2yp*](https://bit.ly/2Iuj2yp)*)*  *Wos i SCOPUS* | 50 | 55 | 60 |
| Omjer broja završenih studenata u akademskoj godini i broja studenata upisanih u prvu godinu te akademske godine | Završnost studija | Omjer | 0,59 | ISVU baza podataka | 0,60 | 0,62 | 0,65 |

**K621061 Infrastruktura visokoobrazovnih ustanova**

|  |  |  |  |
| --- | --- | --- | --- |
|  | Plan 2025. | Rebalans 2025. | Indeks |
| K621061 | - | 188.093 |  |

Unutar ove aktivnosti planirana su sredstva na temelju Sporazuma o međusobnoj suradnji u osiguravanju kontinuirane, pravilne i potpune primjene međunarodne Konvencije o standardima izobrazbe, izdavanja svjedodžbi i držanju straže pomoraca između Ministarstva mora, prometa i infrastrukture (MMPI) i Ministarstva znanosti, obrazovanja i mladih (MZOM), a koja će MZOM doznačiti Fakultetu u iznosu 188.093 EUR i namijenjena su nadogradnji GDMSS programske simulatorske podrške i nabavi sklopovske simulatorske opreme za nadogradnju navigacijskog simulatora u ukupnom iznosu 188.093 EUR.

**A679089 Redovna djelatnost Sveučilišta u Rijeci (iz evidencijskih prihoda)**

Zakonske i druge pravne osnove

* *Zakon o visokom obrazovanju i znanstvenoj djelatnosti*
* *Pravilnik o ostvarivanju i korištenju namjenskih prihoda, vlastitih prihoda i nenamjenskih donacija*
* *Pravilnik o plaćama i drugim primanjima zaposlenika*
* *Pravilnik o izdavačkoj djelatnosti*

|  |  |  |  |
| --- | --- | --- | --- |
|  | Plan 2025. | Rebalans 2025. | Indeks |
| A679089 | 1.668.586 | 1.605.304 | 96,24 |

Na ovoj aktivnosti planirani su rashodi neophodni za obavljanje redovne djelatnosti Fakulteta iz ostalih vlastitih i namjenskih evidencijskih prihoda, a obuhvaćaju rashode za zaposlene, materijalne rashode, financijske rashode, ostale rashode i rashode za nabavu nefinancijske imovine. U 2025. godini udio rashoda za zaposlene koji se financiraju iz vlastitih i namjenskih prihoda iznosi 14,96% dok udio materijalnih rashoda iz istih izvora iznosi 13,04% . Unutar skupine materijalni rashodi najznačajniji udio odnosi se intelektualne i osobne usluge koje se odnose na isplate honorara za izradu stručnih projekata, usluge tekućeg i investicijskog održavanja građevinskih objekata i opreme te nabavku licenci i zakupnine.

Od ukupno planiranih sredstava u 2025. godini na zamjenu i nabavu novog uredskog namještaja i računalne opreme odnosi se 1,33%, Izračun potrebnih sredstava temelji se na povijesnim podacima te procjeni potrebne količine opreme rukovodeći se prosječnim tržišnim cijenama.

Ova aktivnost provodi se svake godine i u razdoblju 2025. – 2027. godinesastoji se od sljedećih podaktivnosti:

1. Osnovna djelatnosti – participacija školarina
2. Poslijediplomski studij „Pomorstvo“
3. Programi cjeloživotnog obrazovanja – tečajevi i poseban program izobrazbe za pomorce
4. Stručna djelatnost – projekti za gospodarstvo
5. Rad Studentskog zbora
6. Programi znanstveno-istraživačke djelatnosti
7. Projekt Hrvatske zaklade za znanost
8. Izdavanje znanstvenih udžbenika
9. Izdavanje časopisa „Pomorstvo“
10. Ostale nespomenute podaktivnosti.
11. **Osnovna djelatnost – participacija školarina i ostalih s njima povezanih prihoda**

Unutar ove podaktivnosti planiraju se sredstva za podmirenje rashoda nastalih provedbom studija i ona u 2025. godini iznose 397.300 EUR , od toga 243.100 eura za materijalne rashode, 500 EUR za financijske rashode, 20.700 EUR za prijenos sredstava školarina Sveučilištu u Rijeci temeljem obračunatih prihoda (3%+1%), 2.500 EUR za školarine zaposlenika na doktorskom studiju, 2.500 EUR za ostale tekuće donacije u naravi koje se odnose na poklone umirovljenicima kod odlaska u mirovinu zajedno s obračunatim porezima i doprinosima, 11.000 EUR za ulaganje u tuđu imovinu u prostor bivše tvornice Torpedo gdje se nalazi edukativna radionica Fakulteta, 117.000 EUR za nabavu i zamjenu dotrajalog uredskog namještaja i računalne opreme, nabavu laboratorijske opreme i knjiga.

1. **Poslijediplomski studij „Pomorstvo“**

Na ovoj podaktivnosti planiraju se sredstva za izvođenje poslijediplomskog studija „Pomorstvo“ u ukupnom iznosu 16.152 EUR. Od ukupno planiranih sredstava u 2025. godini, 10.500 EUR odnosi se na rashode za vanjske suradnike na studiju . Preostali rashodi odnose se na podmirenje troškova izvođenja ove podaktivnosti, te prijenos obračuna prihoda 4% za Sveučilište. Ova podaktivnost financira se iz izvora 43.

1. **Programi cjeloživotnog obrazovanja - tečajevi i posebni program izobrazbe za pomorce**

U okviru ove podaktivnosti sredstva u iznosu od 141.575 EUR planirana su za rashode za zaposlene koji izvode tečajeve i programe izobrazbe za pomorce.. Materijalni rashodi u 2025. planirani su u iznosu 48.400 EUR i odnose se na sredstva za vanjske suradnike, najam vatrogasnih poligona za izvođenje tečajeva, reprezentaciju i ostale rashode. Preostali rashodi odnose se na podmirenje ostalih troškova izvođenja ove podaktivnosti, te prijenos obračuna prihoda 4% za Sveučilište. Ova podaktivnost financira se iz izvora 31 i 43.

1. **Stručna djelatnost – projekti za gospodarstvo**

U okviru ove podaktivnosti 95,19 % od ukupno planiranih 323.460 EUR u 2025. godini odnosi se na intelektualne usluge, odnosno isplatu honorara za zaposlenima i vanjskim suradnicima koji rade stručnim projektima izrade elaborata i maritimnih studija za privredu. Preostali rashodi odnose se na podmirenje troškova izvođenja ove podaktivnosti, te prijenos obračuna prihoda 4% za Sveučilište.

1. **Rad Studentskog zbora**

Studentski zbor nema pravnu osobnost, a njegova aktivnost se financira iz izvora 43, 52 i 61 u skladu s izvorom prihoda. Dio troškova se financira iz školarina, a dio doznačenim sredstvima Sveučilišta u Rijeci i dio donacijama od trgovačkih društava i JLPRS-a. Sredstva su planirana za održavanje Brucošijade i Bala pomoraca, za intelektualne usluge, zakupnine i reprezentaciju. Ukupan iznos planiranih sredstava za 2025. iznosi 8.000 EUR.

1. **Programi znanstveno-istraživačke djelatnosti**

U okviru ove podaktivnosti financiraju se programi znanstveno-istraživačke djelatnosti temeljem Pravilnika o poticanju znanstvene aktivnosti Fakulteta, te implementacija 20 (dvadeset) UNIRI-ZIP znanstvenih projekata ukupne vrijednosti 210.523 EUR kao i financiranje projekata putem UNIRI stimulativnih potpora. implementacije ovih projekata. U 2025. godini planirano je 53.150 EUR rashoda, a podaktivnost financira se iz izvora 43 i 52.

1. **Izdavanje znanstvenih udžbenika**

U okviru ove podaktivnosti planirano je 900 EUR u 2025. godini za financiranje materijalnih rashoda koji se odnose na usluge tiskanja i lektoriranja izdanja udžbenika Fakulteta.

1. **Izdavanje znanstvenih časopisa**

Ova podaktivnost pokriva izdavanje znanstvenog časopisa „Pomorstvo“ i planirani iznosi su 5.600 EUR za 2025. godinu. Planirana sredstva se odnose na troškove tiskanja i grafičke obrade teksta, te lektoriranja. Ova aktivnost financira se iz izvora 52 jer dio sredstava osigurava nadležno ministarstvo.

1. **Ostale nespomenute podaktivnosti**

U ostale nespomenute podaktivnosti planiraju se rashodi koji preostanu od prihoda od obavljanja poslova na tržištu i od namjenskih prihoda, te su planirana izdvajanja za rashode za zaposlene, kao i realizacija sredstava programskih ugovora ukoliko ih Sveučilište doznači putem izvora 52. Također, u ovoj podaktivnosti se planiraju rashodi koji se financiraju iz prihoda od prodaje imovine, odnosno izvora 71 (prodaja stanova za zaposlene). Ukupno je na ovoj podaktivnosti planirano 525.284 EUR u 2025. godini, od čega je udio za rashode za zaposlene 67,88%.

**A679072 EU projekti Sveučilišta u Rijeci (iz evidencijskih prihoda)**

*Zakonske i druge pravne osnove*

* *Zakon o visokom obrazovanju i znanstvenoj djelatnosti*
* *Ugovori o bespovratnim sredstvima HORIZON-CL3-2021-INFRA-01(projekt Atlantis)*
* *Ugovor o bespovratnim sredstvima HORIZON-CL5-2021-D6-01-12 (projekt Healthy Sailing)*
* *Ugovor o bespovratnim sredstvima HORIZON-WIDERA-2022-ACCESS-04-01(projekt Inno2Mare)*
* *Ugovor o bespovratnim sredstvima HORIZON-CL5-2022-D6-01-08 (projekt SafeNav)*
* *C.3 – Horizon Europe Transport GRANT AGREEMENT Project 101138530 — ZEAS*
* *Partnership Agreement Erasmus+Projekt 2023-1-SI01-KA220—HED-000151704 DIGIMAR*
* *Erasmus međuinstitucijski sporazumi*

|  |  |  |  |
| --- | --- | --- | --- |
|  | Plan 2025. | Rebalans 2025. | Indeks |
| A679072 | 745.802 | 1.176.408 | 157.71 |

Ova aktivnost sastoji se od troškova implementacije 19 (devetnaest) EU podprojekata:

**A679072. Novi podprojekt (Horizon Europe) ZEAS - Ferry demonstrator for the switch to safe use of sustainable climate neutral fuels in Adriatic – Zero Emission Adriatic Ships.** Glavni cilj projekta je pridonijeti ubrzanju prijelaza na sigurno korištenje održivog klimatski neutralnog goriva u pomorskom prijevozu kroz radnu demonstraciju novog sustava na brodu kojeg pokreće vodik. Projektom se predlaže razvoj i izgradnja novoizgrađenog putničkog trajekta s nultom emisijom štetnih tvari na vodikov pogon i povezano rješenje za distribuciju i skladištenje vodika. Puštanje u pogon i validacija u operativnom okruženju kroz probe na moru bit će izvršena kako bi se osigurala usklađenost s certifikacijskim tijelima. Na novom sustavu provodit će se studije ekološke učinkovitosti, procjene rizika i sigurnosti. Napredne digitalne tehnologije također će se razvijati, dokumentirati, testirati i optimizirati tijekom projekta za vlasnike brodova, operatere, brodogradilišta i pridružene inženjerske tvrtke. Izraditi će se detaljna procjena komercijalne izvedivosti i poslovnog razvoja kako bi se utvrdile mogućnosti komercijalizacije.

Ukupni EU proračun projekta Fakulteta iznosi 158.500 EUR, projekt traje od 1.1.2024. do 31.12.2027. godine. U 2025. godini planirani su rashodi u visini od 13.650 EUR, koji se odnose na troškove osoblja i službena putovanja. Najveći udio planiranih sredstava na troškove rashoda za zaposlene. Vodeći partner na projektu je Lurssen Design Centar Kvarner d.o.o. Hrvatska, te je projekt planiran na izvoru financiranja 61- donacije.

**A679072.188 (Horizon Europe) SafeNav - Safe Navigation** Projekt se temelji na razvoju inovativnog specifičnog sustava za podršku odlučivanja (Decision Support System - DSS), koji će se implementirati u integrirani navigacijski sustav zapovjedničkog mosta (Integrated Navigation Systems) na brodovima s ciljem povećanja sigurnosti plovidbe i zaštite morskog okoliša. Razvijeni algoritmi unutar DSS sustava sastoje se od različitih integriranih modela: i) integrirani sustav za uzbunu i dinamičko izbjegavanje sudara na moru, ii) integrirani sustav za prepoznavanje poluuronjivih objekata (kontejnera) uz praćenje kretanja, iii) integrirani sustav za prepoznavanje i izbjegavanje morskih sisavaca na malim dubinama uz njihovo neposredno upozoravanje unutar brodskog okruženja.

Ukupni EU proračun projekta Fakulteta iznosi 345.000 EUR, projekt traje od 1.9.2022. do 31.8.2025. godine. U 2025. godini su planirani rashodi u visini od 42.081 EUR, koji se odnose na troškove osoblja i službena putovanja. Vodeći partner na projektu je O.M. Offshore Monitoring s Cipra, te je projekt planiran na izvoru financiranja 51- Pomoći.

**A679072.175 (Horizon Europe) INNO2MARE - Strengthening the capacity for excellence of Slovenian and Croatian innovation ecosystems to support the digital and green transitions of maritime regions** Projekt će omogućiti jačanje kapaciteta ekosustava Zapadne Slovenije i Jadranske Hrvatske za izvrsnost u istraživanjima i inovacijama putem niza zajednički osmišljenih aktivnosti usmjerenih na digitalnu i zelenu tranziciju maritimnih industrija. Projektni konzorcij će, temeljem dubinskog mapiranja i analize potreba dvaju ekosustava, izraditi dugoročnu istraživačko-inovacijsku strategiju usklađenu s regionalnim, nacionalnim i EU politikama, kao i zajednički akcijski i investicijski plan, s konkretnim koracima za stvaranje koordiniranih, otpornih, atraktivnih i održivih maritimnih inovacijskih ekosustava. Usporedno sa strateškim planiranjem, provest će se i tri istraživačka pilot projekta usmjerena na rješavanje važnih izazova u maritimnim industrijama: razvoj naprednog modela širenja požara u modelu proširene stvarnosti (eng. virtual reality) brodske strojarnice; razvoj novih sustava konverzije i upravljanja zelenim izvorima energije korištenjem digitalnih blizanaca (eng. digital twins) zasnovanih na umjetnoj inteligenciji, te razvoj pametnih rješenja za automatsku detekciju prepreka u pomorskom prometu i pri autonomnoj navigaciji korištenjem senzorskih mreža i analize podataka temeljene na strojnom učenju.

Ukupni EU proračun projekta Fakulteta iznosi 235.515 EUR, projekt traje od 1.1.2023. do 31.12.2026. godine. U 2025. godini planirani su rashodi u visini od 23.387 EUR, koji se odnose na troškove osoblja, službena putovanja i nabavu licenci. Najveći dio planiranih sredstava 77,00% odnosi se na troškove rashoda za zaposlene. Vodeći partner na projektu je Strojarski fakultet Sveučilišta u Ljubljani, te je projekt planiran na izvoru financiranja 51-Pomoći.

**A679072.187 (Horizon Europe) Healthy Sailing - Prevention, mitigation, management of infectious diseases on cruise ships and passenger ferries** Projekt ima za cilj uspostaviti mjere za prevenciju, izbjegavanje i kontrolu širenja zaraznih bolesti na velikim putničkim brodovima. U tu svrhu obavit će se eksperimentalna ispitivanja na brodovima partnerskih kompanija, te numeričko modeliranje širenja kapljične zaraze korištenjem računalne dinamike fluida. Cilj je učiniti kruzing industriju otpornijom na utjecaj širenja zaraznih bolesti na velikim putničkim brodovima, kako bi se izbjegla opasnost lockdowna koji ju je zadesio tijekom pandemije koronavirusa 2020. godine.

Ukupni EU proračun projekta Fakulteta iznosi 107.500 EUR, projekt traje od 1.9.2022. do 28.02.2026. godine. U 2025. godini planirani su rashodi u iznosu od 16.881 EUR, koji se odnose na troškove osoblja i službena putovanja. Vodeći partner na projektu je Sveučilište u Tesaliji, te je projekt planiran na izvoru 51-Pomoći.

**A679072.198 (Horizon Europe) ATLANTIS – Improved Resilience of Critical Infrastructures Against Large Scale Transnational and Systemic Risks**, ATLANTIS ima za cilj povećati otpornost i kibernetičku-fizičku-ljudsku sigurnost ključnih europskih kritičnih infrastruktura, nadilazeći opseg različitih sredstava, sustava i pojedinačnih kritičnih infrastruktura, rješavanjem otpornosti na sustavnoj razini protiv velikih prirodnih opasnosti te složenih napada koji bi potencijalno mogli poremetiti vitalne funkcije društva. ATLANTIS će ponuditi sigurnosno rješenje međusobno povezanim kritičnim infrastrukturama, međusektorskim, prekograničnim međuovisnim europskim kritičnim infrastrukturama, uzimajući u obzir kompletnu infrastrukturu kao distribuirani kibernetičko-fizički sustav. Njegova održivost i prihvatljivost ne ciljaju samo na ekonomski učinak u analizi troškova i koristi te financijski kontinuitet poslovanja, već također uzimaju u obzir utjecaj na okoliš i društvo. ATLANTIS će izraditi novi poslovni model Preventive Security as a Service (PSaaS) kako bi ponudio sigurnosne usluge protiv (prirodnih ili umjetnih) kratkoročnih incidenata i rizika ili dugotrajnijih sustavnih prijetnji.

Ukupni EU proračun projekta Fakulteta iznosi 123.750 EUR, projekt traje od 1.10.2023. do 30.09.2025. godine. U 2025. godini planirani su rashodi u visini od 14.650 EUR, koji se odnose na troškove osoblja i službena putovanja. Vodeći partner na projektu je Engineering Ingeneria Informatica S.P.A. iz Italije, te je projekt planiran na izvoru 51-Pomoći.

**A679072.199 (EMFAF-2023-BlueCareers) Next Blue Generation**

Projekt NextBlueGeneration spaja industriju plave ekonomije i obrazovni sektor te cilja na mlade ljude prenoseći informacije u obliku alata izravno od stručnjaka prema nastavnicima. U tu svrhu projekt pruža obrazovne sadržaje, obuku i alate za pet sektora plavog gospodarstva (nautički turizam, pomorski promet, morska biotehnologija, akvakultura, očuvanje mora) i to u obliku: interaktivnog alata Blue Career Pathway, BlueGeneration igre i MOOC za nastavnike za unaprjeđenje vještina nastavnika i učenika. Interaktivni alat Blue Career Pathway omogućiti će studentima individualizirano usmjeravanje u karijeri i samoprocjenu. BlueGeneration igra isporučivat će potrebne informacije u atraktivnom formatu igranja koji je prilagođen mladima. MOOC će "osposobiti trenera" i isporučiti konkretne informacije jednostavne za korištenje učiteljima i trenerima, omogućujući im da podrže mlade ljude u odabiru karijere u plavoj ekonomiji.

Ukupni EU proračun projekta Fakulteta iznosi 94.106,50 EUR, projekt traje od 1.09.2023. do 31.08.2026. godine. U 2025. godini planirani su rashodi u visini od 30.999 EUR, koji se odnose na troškove osoblja i službena putovanja. Vodeći partner na projektu je Sea Tech S.L. iz Španjolske, te je projekt planiran na izvoru 51-Pomoći.

**A679072. Novi podprojekt (Erasmus+)** **DigiMar - Digital Education for Maritime Communication** Glavni cilj projekta jest povećati sigurnost plovidbe temeljem statistički značajnih razlika (analiza neusklađenosti) u pomorskim komunikacijskim vještinama operatera službe nadzora pomorskog prometa i studenata visokih pomorskih učilišta prije i nakon provedbe digitalne obrazovne pilot-studije provedene putem video zapisa s uputama i chatbota. Projektom se želi unaprijediti digitalne obrazovne sadržaje i time potencijalno pridonijeti smanjenju ljudskih, okolišnih, društvenih i/ili gospodarskih gubitaka koji proizlaze iz pomorskih nesreća.

Ukupni EU proračun projekta Fakulteta iznosi 42.774 EUR, projekt traje od 1.09.2023. do 31.08.2026. godine. U 2025. godini planirani su rashodi u visini od 8.455 EUR, koji se odnose na troškove osoblja i službena putovanja. Vodeći partner na projektu je Univerzitet u Ljubljani, Fakultet za pomorstvo i transport, isplate idu preko Sveučilišta u Rijeci, te je projekt planiran na izvoru 51 - Pomoći.

**A679072. Novi podprojekt (Interreg MED) FRED – Fire Free MED**Glavni cilj projekta FRED je implementacija naprednih ICT/UAS (sustavi bespilotnih zrakoplova) alata za prilagodbu klimatskim promjenama, prevenciju rizika od katastrofa i ublažavanje posljedica u segmentu šumskih požara. Projekt će pojačati kapacitete prevencije relevantnih tijela u šest pilot područja smještenih u različitim zemljama te će indirektno povezati korisnike valorizacijom rezultata. Projekt FRED se bavi zajedničkim izazovom prilagodbe i ublažavanja utjecaja klimatskih promjena - vrlo izraženih šumskih požara.

Ukupni EU proračun projekta Fakulteta iznosi 408.000 EUR, projekt traje od 1.01.2024. do 01.10.2026. godine. U 2025. godini planirani su rashodi u visini od 95.230 EUR, koji se odnose na troškove osoblja i službena putovanja. Fakultet je vodeći partner, a doznake sredstva su iz upravljačkog tijela u Španjolskoj, te je projekt planiran na izvoru 51 – Pomoći.

**A679072. Novi podprojekt** **(Interreg VI A Italy-Croatia CBC Programme 2021-2027) TransH2 (Transition to Hydrogen Fuelled Cross-Border Sea-Mobility)** Opći cilj projekta je poboljšati održivu prekograničnu pomorsku mobilnost demonstracijom izvedivih rješenja za primjenu goriva bez štetnih emisija (zeleni vodik) u prekograničnim i regionalnim pomorskim prometnim rutama te prijenosom novih rješenja lučkim upravama, prijevoznicima i drugim dionicima u cijelom programskom području (Hrvatska i Italija). Projekt će omogućiti zelenu tranziciju prekograničnog pomorskog prometa demonstracijom novih rješenja i pružanjem konkretnih planova ulaganja te pridonijeti povećanju korištenja goriva s nultom emisijom do 2050. godine, čime se pridonosi ciljevima Europskog zelenog plana za smanjenje emisija u pomorskom sektoru za 90% te izravno pridonosi strateškim smjernicama i očekivanim učincima zacrtanima u misiji EU-a "Obnovimo naše oceane i vode" za postizanje nulte razine onečišćenja i smanjenje emisija stakleničkih plinova u oceanima i vodama EU.

Ukupni EU proračun projekta Fakulteta iznosi 402.542 EUR, projekt traje od 1.02.2024. do 31.07.2026. godine. U 2025. godini planirani su rashodi u visini od 425.571 EUR, koji se odnose na troškove osoblja, službena putovanja i intelektualne usluge, ali i sredstva doznačena partnerima na projektu. Vodeći partner na projektu je Pomorski fakultet u Rijeci, te je projekt planiran na izvoru 51 -Pomoći.

**A679072. Novi podprojekt (Erasmus+) GREENPORT (GREENPORT Alliances)**

GREENPORT nastoji pokrenuti promjenu u lučkim uslugama, koherentnom integracijom održivosti unutar novih obrazovnih rješenja, podučavajući tako buduće i sadašnje osoblje lučkih službi da postanu održiviji u svojim stavovima i ponašanjima.

Ukupni EU proračun projekta Fakulteta iznosi 111.405 EUR, projekt traje od 1.02.2024. do 31.01.2027. godine. U 2025. godini planirani su rashodi u visini od 41.600 EUR, koji se odnose na troškove osoblja i službena putovanja.. Vodeći partner na projektu je T. C. Piri Reis Univerzitet iz Turske, a isplate idu preko Sveučilišta u Rijeci, te je projekt planiran na izvoru 51 – Pomoći.

**A679072. Novi podprojekt (Interreg Italija – Hrvatska BEST4.0 (Blue Economy Sectors Digital Transformation towards Industry 4.0)**

Cilj BEST4.0 projekta je podržati uvođenje načela I4.0 u sektorima plave ekonomije, kroz DiHs i inovativna, pametna i digitalno poslovna rješenja. Inovativni elementi BEST4.0 bit će primijenjeni na metodologiji temeljenoj na pristupu odozdo prema gore polazeći od potreba malih i srednjih poduzeća za poboljšanjem ponuđenih usluga, obogaćenih u katalogu ponuđenih inovativnih usluga i zahvaljujući uspostavljanju prekogranične mreže.

Ukupni EU proračun projekta Fakulteta iznosi 196.940 EUR, projekt traje od 1.02.2024. do 31.07.2026. godine. U 2025. godini planirani su rashodi u visini od 104.125 EUR, koji se odnose na troškove osoblja i službena putovanja.. Vodeći partner na projektu je CNA Ferrara Asociation iz Italije, te je projekt planiran na izvoru 51 – Pomoći.

**A679072. Novi podprojekt (Interreg VI A Italy-Croatia CBC Programme 2021-2027) TOFOLA (Tourism in the Forest and green Lagoons of the Adriatic through historical wooden boats)** Projektom TOFOLA se namjerava osmisliti ekonomski, ekološki i društveno održive turističke proizvode utemeljene na povijesnom pregledu brodogradnje za vrijeme vladavine Mletačke republike La Serenissime s ciljem diverzificikacije postojeće turističke ponude na području Sjevernog Jadrana i promocije nedovoljno eksploatiranih destinacija. U sklopu projekta osmislit će se turistički proizvodi sastavljeni od različitih vrsta tematskih itinerara (povijesni/kulturni/pejzažni/sportski), a koji geografski prate puteve obrade drvne sirovine pretežno korištene za proizvodnju brodova u povijesnom razdoblju La Serenissime, od planina do mora, povezujući dva tradicionalno konkurentska turistička odredišta u aktualnoj turističkoj ponudi. Itinerari se protežu od šuma Carnia i/ili Cansiglio do lagune Marano (IT); od šume Montona do obale Istre (HR);od nizinske šume do lagune Caorle (IT); od nizinskih šuma do područja Delte rijeke Po (IT).

Ukupni EU proračun projekta Fakulteta iznosi 212.000 EUR, projekt traje od 1.03.2024. do 31.08.2026. godine. U 2025. godini planirani su rashodi u visini od 74.450 EUR koji se odnose na troškove osoblja i službena putovanja. Udio planiranih sredstava za rashode za zaposlene iznosi 49,6% dok za intelektualne usluge (nabavu vanjskog stručnjaka) iznosi 41,7%. Vodeći partner na projektu je Consortia Centre iz Italije , te je projekt planiran na izvoru 51 – Pomoći.

**A679072. Novi podprojekt (Erasmus+) Seafarers experience appealing for shore (Sea4Shore)**

Projekt „Sea4Shore“ (Seafarer's experience appealing for shore) za cilj ima razviti online alat koji bi služio kao pomoć pomorcima pri odabiru karijere na kopnu. Za ulazne podatke alata napraviti će se analiza vještina i kompetencija koje posjeduju pomorci na određenim pozicijama, a koje bi mogli koristiti i za poslove na kopnu. Stručnost osoba zaposlenih na kopnu, a vezanih uz pomorstvo, varira, a primijećena je nedovoljna iskorištenost iskusnih pomoraca za rad na kopnu. Spomenuto stvara priliku, u poslovnom smislu, za odgovarajuće kvalificirano i iskusno osoblje s brodova.

Ukupni EU proračun projekta Fakulteta iznosi 38.000 EUR, projekt traje od 1.03.2024. do 28.02.2026. godine. U 2025. godini planirani su rashodi u visini od 22.997 EUR, koji se odnose na troškove osoblja i službena putovanja.. Vodeći partner na projektu je Tehnički univerzitet iz Rige , te je projekt planiran na izvoru 51 – Pomoći.

**A679072.Novi Podprojekt NPOO (C3.2.R2) Program razvoja karijera mladih istraživača – izobrazba novih doktora znanosti – Detaljan plan razvoja karijera asistenta**

Glavna svrha provedbe Projekta je provedba „Detaljnog plana razvoja karijere asistenta“ vezanog uz zapošljavanje četiri nova asistenta uz predložena četiri mentora Fakulteta. Detaljan plan razvoja karijere asistenta je plan znanstvenog razvoja asistenta tijekom poslijediplomskog doktorskog studija te njegovog znanstveno-istraživačkog rada s konačnim ciljem postizanja stupnja doktora znanosti. Provedba Projekta odnosno Plana mjeri se specifičnim, mjerljivim, realističnim i vremenski održivim pokazateljima koji moraju biti ostvareni tijekom razdoblja u kojem je osigurano financiranje projekta. Asistent je mladi istraživač kojeg Fakultet zapošljava s ciljem ostvarenja Plana i stjecanja akademskog stupnja doktora znanosti na rok definiran važećim zakonskim propisima. Predviđeno vrijeme trajanja projekta je od 1.12.2024.-1.12.2030. U 2025. je planirano 86.650 EUR za rashode za zaposlene.

Projekt financira Hrvatska zaklada za znanost iz sredstava NPOO program (C3.2.R2) u razdoblju od -1.1.2025. -30.06.2026., dok se u razdoblju od 1.7.2026. do 31.12.2027. financira iz državnog proračuna.

**A679072. Novi podprojekt (Erasmus+) UMTMS – The Usage of Multipurpose Tasks in Maritime Simulation** Osnovni cilj projekta je poboljšati strukovno osposobljavanje brodostrojara u obrazovanju na daljinu. Zbog toga će se u projektu razviti program interaktivne laboratorijske simulacije strojarnice u stvarnom vremenu. Program će uključiti simulacije primjene rada stroja i sustava u strojarnici, teorije, procedure i područja u kojima se može pratiti razvoj kompetencija studenata. Proces simulacije moći će osmisliti nastavnik te pratiti postupanja studenata prilikom izvršenja zadatka.

Ukupni EU proračun projekta Fakulteta iznosi 33.185 EUR, projekt je trajao od 1.01.2023. do 30.12.2024. godine. U 2025. godini planirani su rashodi u visini od 1.273 EUR, koji se odnose na rashode za zaposlene iz prosinca 2024. godine isplaćene u siječnju 2025.godine. Vodeći partner na projektu bio je Gölcük Sehit Volkan Tantürk MTAL iz Turske, prijenos sredstava ide preko Sveučilišta u Rijeci, te je projekt planiran na izvoru 51-Pomoći.

**A679072. Novi podprojekt (Integrirani teritorijalni program 2021.-2027.) PortEMS - Konvergentni IT-OT sustav upravljanja energijom (EMS) za tranziciju lučkih zajednica u pametna niskougljična energetska čvorišta - IP.1.1.03.0070**

Cilj projekta PortEMS je razviti sveobuhvatno rješenje pametnog centraliziranog sustava nadzora i upravljanja energetskim podsustavima lučkih zajednica - EMS.Integrator, koji će imati funkcionalnosti adaptivnog optimiziranja energije te povezivanja i dijeljenja ključnih podataka različitih energetskih podsustava na osnovi integracije IT u OT u cilju tranzicije lučkih zajednica u niskougljična energetska čvorišta.

Ukupni EU proračun projekta Fakulteta iznosi 390.383 EUR, projekt traje od 1.11.2024. do 31.10.2027. godine. U 2025. godini planirani su rashodi u visini od 143.700 EUR koji se odnose na troškove osoblja i službena putovanja. Vodeći partner na projektu je tvrtka Jatro d.o.o. , te je projekt planiran na izvoru 61 – Donacije.

**A679072. Novi podprojekt (Integrirani teritorijalni program 2021.-2027.) PBMSense – istraživanje i razvoj inovativnih proizvoda za održivo i konkurentno brodarstvo – IP.1.1.03.0080** Cilj projekta je kroz suradnju SPIN konzorcija razviti dva globalno inovativna proizvoda spremna za komercijalizaciju za brodarske kompanije. Aktivnosti projekta uključuju aktivnosti istraživanja i razvoja (industrijsko istraživanje, eksperimentalni razvoj, studije izvedivosti), ulaganje u infrastrukturu za testiranje i eksperimentiranje, upravljanje projektom te aktivnosti promidžbe i vidljivosti.

Ukupni EU proračun projekta Fakulteta iznosi 86.230 EUR, projekt traje od 1.03.2025. do 31.08.2027. godine. U 2025. godini planirani su rashodi u visini od 11.950 EUR koji se odnose na troškove osoblja i službena putovanja. Vodeći partner na projektu je tvrtka Popravak brodskih motora d.o.o. , te je projekt planiran na izvoru 61 – Donacije.

**A679072. Novi podprojekt (Interreg VI A Italy-Croatia CBC Programme 2021-2027) PRESPORT (PRomoting grEen and Smart PORT hubs in the Adriatic Sea)**

PRESPORT je prekogranična inicijativa sufinancirana sredstvima Europske unije, usmjerena na poticanje zelene i digitalne transformacije luka u Italiji i Hrvatskoj. Kroz snažnu suradnju javnih vlasti, lučkih operatera i logističkih dionika, PRESPORT promiče ugljičnu neutralnost i digitalne inovacije, s ciljem da jadranske luke postanu učinkovitije, otpornije i održivije.

Ukupni EU proračun projekta Fakulteta iznosi 407.005 EUR, projekt traje od 1.07.2025. do 31.12.2028. godine. U 2025. godini planirani su rashodi u visini od 1.800 EUR koji se odnose na službena putovanja. Vodeći partner na projektu je tvrtka Lučka uprava sustava luka istočnog Jadrana. , te je projekt planiran na izvoru 51 – Pomoći.

**A679072. Novi podprojekt (Integrirani teritorijalni program 2021.-2027.) INELTEH Sustav za detekciju, signalizaciju i alarmiranje prodora vode sa redundancijom i serijskom komunikacijom za primjenu na brodovima – IP.1.1.03.0032**

Cilj projekta je kroz suradnju SPIN konzorcija razviti dva globalno inovativna proizvoda spremna za komercijalizaciju za brodarske kompanije. Aktivnosti projekta uključuju aktivnosti istraživanja i razvoja (industrijsko istraživanje, eksperimentalni razvoj, studije izvedivosti), ulaganje u infrastrukturu za testiranje i eksperimentiranje, upravljanje projektom te aktivnosti promidžbe i vidljivosti.

Ukupni EU proračun projekta Fakulteta iznosi 133.220 EUR, projekt traje od 25.02.2025. do 25.02.2028. godine. U 2025. godini planirani su rashodi u visini od 15.328 EUR koji se odnose na troškove osoblja . Vodeći partner na projektu je tvrtka Inelteh d.o.o. , te je projekt planiran na izvoru 61 – Donacije.

**K679128.001 Poboljšanje učinkovitosti javnih ulaganja na području istraživanja, razvoja i inovacija - NPOO (C3.2.R3)**

*Zakonske i druge pravne osnove*

* *Zakon o visokom obrazovanju i znanstvenoj djelatnosti*
* *Ugovor o bespovratnim sredstvima za projekte koji se financiraju iz mehanizma za oporavak i otpornost – Dokaz inovativnog koncepta korištenja računalnog vida za detekciju i raspoznavanje plovnih objekata u lukama nautičkog turizma* *NPOO.C3.C2.R3-I1.01.0124*

|  |  |  |  |
| --- | --- | --- | --- |
|  | *Plan 2025.* | *Rebalans 2025.* | *Indeks* |
| *K679128* |  | *28.189* |  |

K679128.001 Novi podprojekt PoC PROJEKT Dokaz inovativnog koncepta korištenja računalnog vida za detekciju i raspoznavanje plovnih objekata u lukama nautičkog turizma (NPOO.C3.2.R3-I1.01.0124)Projektom se želi dokazati tehnička izvedivost koncepta koji se sastoji od prikupljanja i pripreme skupa podataka te primjene sustava računalnoga vida temeljenog na algoritmima strojnoga učenja za detekciju i raspoznavanje plovnih objekata u svrhu praćenja intenziteta opterećenja u lukama nautičkog turizma. Time se rješava uočeni problem kod kojega se odluke vezane za upravljanje i nadzor oslanjaju isključivo na konvencionalne tehnike koje uključuju ručnu obradu podataka i podrazumijevaju potrebu korištenja znatnih ljudskih, financijskih i vremenskih resursa te su podložne greškama. Komercijalni proizvod utemeljen na predloženom konceptu ne postoji, a projekt nosi značajan tehnološki rizik.

Ukupni EU proračun projekta Fakulteta iznosi 61.669 EUR, projekt traje od 1.03.2024. do 31.03.2025. godine. U 2025. godini planirani su rashodi u visini od 28.189 EUR, koji se odnose na troškove osoblja i službena putovanja. Vodeći partner na projektu je Pomorski fakultet u Rijeci, isplate idu preko nadležnog ministarstva, te je projekt planiran na izvoru 581 – Mehanizam za oporavak i otpornost.

Dekanica:

U Rijeci, 9. prosinca 2025. prof. dr. sc. Ana Perić Hadžić