2493 Sveučilište u Rijeci Sveučilišna knjižnica Rijeka

OBRAZLOŽENJE OPĆEG DIJELA REBALANSA ZA 2025.G.

PRIHODI I PRIMICI

Planirani prihodi u 2025.g. iznose 974.701€, a rebalansom su prihodi povećani na 3.835.308 €. Iznos 831.301 € planiran je iz izvora 11 za plaće, materijalna prava zaposlenika, sistematske preglede i prijevoz - povećan je na 896.820 €.

Iz izvora 31 vlastiti prihodi planirano je 78.000 €- povećanje na 78.479 €.

Izvor 52 Ostale pomoći planiran je u iznosu 5.500 € od Primorsko goranske županije i 58.869 € – od Sveučilišta u Rijeci. Ministarstvo kulture financira 1 djelatnika i prilikom izrade financijskog plana nije dostavljen iznos za financiranje, a rebalansom je predviđen iznos od 50.000 €. Rebalansom je prihod povećan na 114.369 €. U kolovozu je započela energetska obnova zgrade i rebalansom je predviđen iznos 2.700.000 € za radove u 2025.g.financirano sredstvima EU u 100% iznosu, a sredstva će doznačiti Ministarstvo kulture.

Izvor 61 donacije planiran je u iznosu 13.000 €. To su donacije knjiga od fizičkih osoba. Iznos je povećan na 37.240 €.

RASHODI I IZDACI

Planirani rashodi u 2025.g. iznose 998.162 € i povećani su na 3.859.324 €.Najveći iznos planiran je za radove na energetskoj obnovi zgrade u iznosu 2.700.000 €, plaće i financiranje materijalnih prava zaposlenika u iznosu 896.820 €. Materijalni rashodi su planirani u iznosu 262.504 €, a najveći dio sredstava su troškovi energije, komunalne naknade i troškovi produljenog rada Knjižnice izvan redovitog radnog vremena, radnim danom, subotom i nedjeljom.

PRIJENOS SREDSTAVA IZ PRETHODNE I U SLJEDEĆU GODINU

Prijenos sredstava (donos) planiran je iz izvora 52 u iznosu 24.698 €. Rebalansom su izmijenjeni iznosi – izvor 31 - 5.526 €, izvor 52 na 11.490 €, a izvor 61 – 7.000 €. Rebalans je izrađen po podacima dobivenim od Ministarstva u kolovozu pa većina troškova nije planirana.

Planirani odnos sredstava iz 2025.g. u 2026.g. je 24.016 €.